[{"text_idx": "#000003", "text": "Kuidas tagada Eestile stabiilne o\u0303petajate ja\u0308relkasv?"}, {"text_idx": "#000004", "text": "Siseminister Lauri La\u0308a\u0308nemets andis esmaspa\u0308eval va\u0308lja aasta kodaniku tiitli ja kodanikupa\u0308eva auma\u0308rgid. Lisaks tunnustati noortekonkursi \u201eMeie u\u0308hine tulevik Eestis\u201c parimaid to\u0308id. Aasta kodaniku tunnustuse sai ta\u0308navu Johanna-Maria Lehtme. Kodanikupa\u0308eva auma\u0308rgi said 14 erakordset naist, kes edendavad elu erinevates paikades u\u0308le kogu Eesti."}, {"text_idx": "#000005", "text": "\u201eTa\u0308navune aasta kodanik Johanna-Maria Lehtme on kahtlemata lo\u0303ppeva, Ukraina lipuva\u0308rvides aasta na\u0308gu,\u201c u\u0308tles aasta kodaniku nime va\u0308lja kuulutanud siseminister Lauri La\u0308a\u0308nemets lisades, et seekordne kodanikupa\u0308ev on eriline. \u201eLo\u0303ppevat aastat on varjutanud Venemaa ru\u0308nnak vaba Ukraina riigi ja selle inimeste vastu. Nende kuude jooksul oleme na\u0308inud, kui kiirelt ja efektiivselt tegutsesid meie vabau\u0308hendused ja vabatahtlikud selle nimel, et juba so\u0303ja esimestest pa\u0308evadest aidata ukrainlasi nii nende kodumaal, aga toetades ka siia saabunud so\u0303japo\u0303genikke. Kindlasti tuleb siinkohal tunnustada ka paljusid ettevo\u0303tteid ja ettevo\u0303tjaid, kes riigile ja vabatahtlikele no\u0303u ja jo\u0303uga appi tulid,\u201c u\u0308tles La\u0308a\u0308nemets."}, {"text_idx": "#000006", "text": "\u201eAasta kodaniku kandidaadiks esitamise avaldusel on ro\u0303hutatud, kuidas Johanna-Maria Lehtme on pidevalt muutuvas, sageli segases ja pingelises olukorras suutnud leida u\u0308ha uusi vo\u0303imalusi Ukraina ja ukrainlaste aitamiseks suutes sealjuures mobiliseerida erasektorit ning teisi vabau\u0308hendusi ja vabatahtlikke. U\u0308hiselt ja koos asju tehes su\u0308nnivadki suured asjad,\u201c lisas minister."}, {"text_idx": "#000007", "text": "La\u0308a\u0308nemetsa so\u0303nul tunnustavad ta\u0308navused kodanikupa\u0308eva auma\u0308rgi saajad kodanikuu\u0308hiskonda selle mitmekesisuses. \u201eAuma\u0308rkidega tunnustame u\u0308hest ku\u0308ljest Ukraina ja ukrainlaste abistajaid, kelle tegevus on piiriu\u0308lese haardega, kuid samas ka kohaliku elu edendajaid ning neid, kes aitavad lahendada inimeste ja loomade muresid. Ko\u0303ik need inimesed on vo\u0303rdselt meie u\u0308hiskonnale eeskujuks, sest neid to\u0303ukab empaatia ja pu\u0308hendumus pa\u0308riselt aidata. See teebki neist eeskujulikud kodanikud,\u201c u\u0308tles minister."}, {"text_idx": "#000008", "text": "Siseminister Lauri La\u0308a\u0308nemetsa so\u0303nul annab kodanikupa\u0308ev vo\u0303imaluse na\u0308ha ja tunnustada inimesi, kes kodanikuu\u0308hiskonda oma suure panuse annavad. \u201eTehtud to\u0308o\u0308 ma\u0308rkamine ja tunnustamine aitab meil u\u0308htlasi motiveerida ka tuhandeid teisi meie u\u0308hiskonna \u201esa\u0308deinimesi\u201c ja eestvedajaid, et selliseid algatusi ja inimesi meie riik ma\u0308rkab, tunnustab ja seab eeskujuks,\u201c lisas La\u0308a\u0308nemets."}, {"text_idx": "#000009", "text": "Ta\u0308navune kodanikupa\u0308ev on eriline, sest tunnustati ka esmakordselt toimunud noorte loovkonkursile \u201eMeie u\u0308hine tulevik Eestis\u201c esitatud to\u0308o\u0308de autoreid. Konkursiga kutsuti eesti keelest erineva emakeelega noori unistama, milline on meie ko\u0303igi u\u0308hine tulevik Eestis va\u0308lja peaks na\u0308gema."}, {"text_idx": "#000010", "text": "Konkurss toimus kahes vanusegrupis 14\u201318- ja 19\u201323-aastastele noortele. Konkursito\u0308id sai esitada nii eesti, vene, ukraina kui ka inglise keeles. Mo\u0303lemas vanusekategoorias tunnustati silmapaistvaid to\u0308id ning kuulutati va\u0308lja mo\u0303lema kategooria kolm vo\u0303iduto\u0308o\u0308d."}, {"text_idx": "#000013", "text": "26. novembril ta\u0308histati Eestis kodanikupa\u0308eva. Kodanikupa\u0308eval to\u0303stetakse esile tegusate ja ettevo\u0303tlike inimeste panust Eesti u\u0308hiskonna arengusse."}, {"text_idx": "#000014", "text": "Kodanikupa\u0308eva auma\u0308rke antakse sel aastal juba 25. korda. Ta\u0308navu esitati auma\u0308rgi komisjonile 31 ettepanekut auma\u0308rgi andmiseks. Auma\u0308rgi saavad inimesed, kes on oma kogukonnas vo\u0303i laiemalt u\u0308hiskonnas ja\u0308tnud olulise ja\u0308lje, edendades kodanikukasvatust, va\u0308a\u0308rtustades kodanikuteadvust vo\u0303i tehes vabatahtlikku to\u0308o\u0308d oma kogukonnas. Aasta kodaniku aunimetust anti sel aastal u\u0308le 20. korda."}, {"text_idx": "#000015", "text": "Kodanikupa\u0308eva auma\u0308rkide ja aasta kodaniku aunimetuse kandidaate said esitada ko\u0303ik era- ja juriidilised isikud. Ettepanekud vaatas la\u0308bi Siseministeeriumi juurde loodud komisjon, kuhu kuulusid riigiasutuste ja vabau\u0308henduste esindajaid ning kodanikuu\u0308hiskonnas silma paistnud isikud. Kodanikupa\u0308eva auma\u0308rk ja aasta kodaniku aunimetus antakse vaid kord elus."}, {"text_idx": "#000016", "text": "Koorimuusika aastapreemiad on 2022 jagatud!"}, {"text_idx": "#000017", "text": "Kahekordne maateaduste olu\u0308mpiaadi kuldmedalist: Eesti noortel on kuhjaga potentsiaali teha a\u0308gedaid asju"}, {"text_idx": "#000021", "text": "Riigikogu nimetas Janar Holmi uuesti riigikontrolo\u0308riks"}, {"text_idx": "#000022", "text": "Algas kandideerimine Eesti U\u0308RO noordelegaadiks"}, {"text_idx": "#000035", "text": "Kohtla-Ja\u0308rve innovatsioonikonkurss toob linna targad spordiva\u0308ljakud ja elektrit tootvad ta\u0308navavalgustid"}, {"text_idx": "#000042", "text": "Riigikogu erakorralisel istungja\u0308rgul ei osutunud Alar Karis valituks presidendivalimise esimeses voorus"}, {"text_idx": "#000047", "text": "Ootame Sinu vihjeid heade inimeste ja nende heade tegude kohta. Heade uudiste portaali kaudu saad ta\u0308nada ja tunnustada oma la\u0308hedasi ja miks mitte ka vo\u0303o\u0303rast. Kui tead kedagi, kes va\u0308a\u0308rib tunnustamist, saada meile vihje."}]